als_Latn dik_Latn sag_Latn
Politikanët ta respektojnë votën kundër krimit
Analistët politikë, bazuar në rirreshtimin e skenës politike para dhe pas zgjedhjeve të 11 qershorit, konsiderojnë se edhe në këtë vit Kosova do ta ketë një verë të gjatë politike, ku për shkak të apetiteve të sëmura të partive politike për pushtet, do të bllokohet krijimi i institucioneve të reja dhe vendi për një periudhë të gjatë do të futet në krizë e rrugë pa krye. Një situatë e tillë, sipas njohësve të skenës politike, flet më së miri se kjo klasë politike nuk e respekton fare qëllimin kryesor të politikës, i cili duhet të jetë funksionimi i plotë i institucioneve qendrore të Kosovës. Kjo qasje e papërgjegjshme politike flet se si kastat politike dëshirojnë me çdo kusht të "UZURPOJNË" e kapitalizojnë poste për përfitime pa ligj, dhe të cilat nuk mund ta marrin me mend se duhet t`i lëshojnë ato një ditë, por insistojnë që ta zhvatin edhe centin e fundit të qytetarëve kosovarë. Nga ana tjetër, në një shtet të tillë akoma vazhdojmë të mos kemi një prokurori e Gjyqësor, që ka vullnetin e guximin, që pas përballjes me drejtësinë këta politikanë të inkriminuar e të pangopur me korrupsion e krim të organizuar t'i dërgojë prapa grilave për të vuajtur dënimet sipas meritës ligjore! Për më tepër akoma tolerohet që në Kosovën e varfër njerëzit e politikës të ngrihen në supermilionerë të pakontrolluar.
Politikanët e degraduan shtetin
Analisti politik, Faton Mehmeti, thotë se për fatin e keq, Kosova pritet të ballafaqohet me krizë të madhe pas zgjedhore, dhe duke dashur të dalim nga kriza ne vetëm sa u zhytëm edhe me shumë në krizë. "Prandaj porosia vazhdon: Mos u besoni asnjëherë politikanëve, ata janë mashtrues, ata nuk kanë besë, politika është e përdalë, thotë mençuria e popullit dhe këtij argumenti i besojmë se kështu është e vërteta. Të zgjedhurit nga populli na dolën autorë krimesh, autorë me precedent penal", tha Mehmeti. "Horrat e korrupsionit, politikanët mediokër, e kanë lënë këtë vend të vuajë në disa dekada. Njerëzit kanë humbur shpresën për një të ardhme të mirë", u shpreh ai. Edhe analisti Ali Hertica thekson se duke u nisur nga historiku i së kaluarës politike dhe të ngjarjeve politike që kanë prodhuar subjektet politike në Kosovë është shumë e pritshme, që edhe kësaj here do të kemi një verë goxha të nxehtë politike. "Ata për shkaqe të apetiteve dhe të egove të tyre do të shkaktojnë edhe një humbje kohe, e cila do të mund të zgjasë për më shumë kohë me muaj për ta formuar një qeverisje të shëndoshë dhe demokrate, e cila do të merret me perspektivën dhe problemet e qytetarëve dhe ato që i ka shoqëria, si dhe shteti i ri në këtë fazë transitore", tha Hertica.
Qeverisje e re ose demonstrata
Strukturat e kriminalizuara mund të prodhojnë krizë të pa afatizuar dhe verë të nxehtë politike, edhe sipas Blerim Burjanit. "Nuk është qëllimi i funksionimit të institucioneve, por është gara kush po fiton më shumë hise në kapjen e shtetit. Kjo fare nuk ka lidhje as nuk mendohet për atë që po humb qytetari. Lufta është për vendosjen e kontrollit të aseteve nga secili prej tyre, kontrollin e pasurisë publike për t'u pasuruar akoma më shumë si persona dhe si grupe të interesit edhe me veprime të kundërligjshme. E kur është në pyetje veprimi i institucioneve të drejtësisë dihet. S'ka prokurori as gjyqësi të pavarur me këtë politikë, sepse është vetë kjo klasë politike që ka lejuar që gjyqtarët dhe prokurorët të korruptohen e tejfavorizohen, të kenë edhe kontrata të dyfishta e trefishta pune, gjë që prish edhe pavarësinë e Gjyqësorit dhe të organeve të drejtësisë", tha Burjani. Ndërsa analisti Gani Qarri konstaton se është fakt që Kosova pritet të ballafaqohet me krizë të madhe paszgjedhore. "Kjo situatë mund të shoqërohet edhe me pakënaqësi të reja qytetare, ngase e gjithë periudha e kaluar mbi 10-vjeçare, nën sundimin e tutelës së krimit të organizuar, korrupsionit dhe oligarkisë së nëntokës, ka çuar deri tek shkatërrimi i perspektivës, humbja e shpresës dhe detyrimi i të rinjve, qytetarëve dhe familjeve të tëra shqiptare për migrim", u shpreh ai. "E nëse edhe pas verdiktit që dhanë votuesit shqiptar kësaj radhe, të cilët me votën e tyre, pothuajse rrëzuan në gjunjë pushtetarët e inkriminuar, dhe luhatën fort themelet e kalbura të krimit të organizuar, me rastin e formimit të qeverisë së re, nuk vendoset për njerëz të panjollosur dhe udhëheqës të pastër nga krimi dhe korrupsioni, atëherë qytetarëve të këtij vendi nuk u mbetet rrugëdalje tjetër, përveçse me protesta masive e demonstrata të pareshtura, t'i rrëzojnë edhe qeveritarët e rinj, ose t'i kthehen sërish zgjidhjes së njohur fatale dhe t`ua mësyjnë përsëri rrugëve të nëmura të mërgimit", tha Qarri për "Kosova Sot".
(Kosova Sot)
Shteti amerikan Teksas mbrëmë vonë është goditur nga stuhia më e...
Kuçi vlerëson se është LDK-ja ajo që i vuri kushte VV-së, të...
Një 17-vjeçar është arrestuar këtë të diel i akuzuar se ka...
Takimi rajonal i Durrësit hodhi një tjetër hap përpara drejt afrimit ekonomik...
Qytetarët e komunës së Prishtinës dhe analistët e...
Një nënë e katër fëmijëve dy vite më...
Shteti amerikan Teksas mbrëmë vonë është goditur nga stuhia më e...
Moderatoria bukuroshe Luana Vjollca është në fokus të mediave ...
PËRBËRËSIT: 1 pulë, 100 gr gjalpë, 4 lugë miell, 2 thelpinj hudhre, 1...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn